Numiidia

Numiidia oli antiikajal hami päritolu berberi hõimudega asustatud rannikuala Põhja-Aafrikas (praegu Alžeeria ja osa Tuneesiast).

Ida-Numiidia vallutati Julius Caesari vägede poolt 46. aastal eKr, kuna Numiidia kuningas toetas Caesari kodusõjas Pompeiust ja Lääne-Numiidia vallutati 40. aastal eKr. 

Rooma võimu all jaotati Mauretaania ja Africa Nova provintside vahel. 193. aastast moodustas eraldi provintsi Numidia Cirtensis.

Tähtsamad linnad olid Cirta ja Hippo Regius.

Kategooria:Vana-Rooma provintsid
Kategooria:Põhja-Aafrika ajalugu
Kategooria:Alžeeria ajalugu
Kategooria:Tuneesia ajalugu